**13.06.2017.**

**Atbildes uz jautājumiem Nr.1**

**Atklāta konkursa “Ēkas Ķīpsalas iela 6B, Rīgā, pārbūve, paaugstinot ēkas energoefektivitāti un izmantojot videi draudzīgus celtniecības materiālus un izstrādājumus, RTU Inženierzinātņu un viedo tehnoloģiju centra vajadzībām”, ID Nr. RTU-2017/50, komisija ir saņēmusi potenciālā pretendenta jautājumus par konkursa nolikumu un sniedz šādas atbildes:**

**1. Jautājums.**Nolikuma punktā Nr. 4.2.8. (pretendenta pieredze), 4.2.9. (būvdarbu vadītāja pieredze) un 4.2.10. (projektu vadītāja pieredze) ir teikts, ka ….”*vismaz 2 (divās) Publiskajās būvēs, kur kopējā platība m2, kurā veikti būvdarbi (būvdarbu platība) Publiskām būvēm (katrai) ir vismaz 6000 m2”.*

Lūdzu precizēt nolikuma punktu redakciju, jo šajā brīdi nolikuma prasība nav viennozīmīga un interpretējama, tas ir, nav skaidrs kam ir definētas minimālās prasības (ēkas platībai vai veikto būvdarbu platībai).

**1. Atbilde. Konkursa nolikuma 4.2.8., 4.2.9. un 4.2.10. punktā iekļautā prasība “*kur kopējā platība m2, kurā veikti būvdarbi (būvdarbu platība) Publiskām būvēm (katrai) ir vismaz 6000 m2*” ir attiecināma uz publiskas būves būvdarbu platību un nozīmē, ka attiecīgi pretendentam vai būvspeciālistam ir jābūt atbilstošai pieredzei publiskajā būvē vai publiskajās būvēs (saskaņā ar nolikumu), kurā ir veikti būvdarbi vismaz 6000 m2 platībā (katrai, ja piemērojams).**

**Tādējādi, lai noteiktu atbilstību konkursa nolikuma 4.punktā iekļautajām kvalifikācijas prasībām, komisija nevērtēs kopējo publiskas būves platību, bet vērtēs publiskas būves būvdarbu platību m2.**

**Papildus komisija norāda, ka, lai izpildītu konkursa nolikuma 4.2.8., 4.2.9. un 4.2.10. punktu prasības, pretendents nav tiesīgs skaitīt kopā viena realizētā būvdarbu projekta (līguma, objekta) ietvaros vairāku atsevišķu patstāvīgu ēku būvdarbu platības m2.**